
I’w Gwblhau gan y Myfyriwr
PEIDIWCH â rhoi’r ffurflen hon drwy Turnitin neu fe fydd yn cyfateb i lawer o bethau tebyg yng nghyflwyniadau myfyrwyr eraill.
	Rhif y Myfyriwr: 
	9901509
	Enw’r Myfyriwr:
	Carys Jennings

	Darlithydd:
	Dr Christine Jones
Dr Hywel Lewis
	Gwiriwr Mewnol:
	

	Rhif Cod y Modwl:
	ECDE7002C
	Teitl y Modwl
	Cyflwyniad i ddulliau ymchwil mewn addysg

	Pwysiad y aseiniad:
	45%
	Math o asesiad: 
	Ysgrifenedig
	Rhif yr Asesiad:
	2

	Teitl y Cwestiwn:
	Nodwch gwestiwn ymchwil a allai gynnwys casglu a dadansoddi data ANSODDOL fel rhan o’r broses ymchwil. Gwerthuswch yn feirniadol y ffrâm ddamcaniaethol ar gyfer eich ymchwil, gan gyfiawnhau pam y mae’n briodol. Cynlluniwch broses casglu data briodol a dadansoddiad cysylltiedig o’r data, gan adfyfyrio ar y cryfderau a’r cyfyngiadau. Adfyfyriwch yn feirniadol ar y materion moesegol sy’n gysylltiedig â’r broses ymchwil.


	Dyddiad Dosbarthu
	
	Dyddiad Cyflwyno
	17-5-18
	Dyddiad Dychwelyd 
	



	CYFLWYNO:
	Dyddiad:

	Rhaid cyflwyno pob aseiniad drwy Turnitin oni nodir yn wahanol gan y Darlithydd.  
Sylwer: fersiwn Turnitin yw’r prif gyflwyniad ac mae’n gweithredu fel derbynneb i’r myfyriwr.  
Bydd cyflwyno fersiwn electronig yr aseiniad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at bedair wythnos yn hwyr, uchafswm marc o 40%.  
Y Panel Amgylchiadau Esgusodol yn unig sy’n gallu rhoi estyniad. 
	
17-5-18

	Datganiad o Wreiddioldeb
 "Trwy gyflwyno fy ngwaith rwyf i __C W Jennings___ yn cadarnhau mai fy ngwaith gwreiddiol i yw hwn a fy mod wedi cydymffurfio â pholisi’r Brifysgol ar Lên-ladrad.” “Rwyf hefyd wedi cyflwyno fy ngwaith i Turnitin UK i’w wirio neu wedi cynnwys disg os cyflwynir yr aseiniad hwn ar ffurf copi papur.”



	Darlithydd i roi tic i ddangos a oes yn rhaid cyflwyno fersiwn copi caled o’r aseiniad.
	OES
	

	
	NAC OES
	



	Gwerthusiad Personol – i gefnogi eich cynnydd academaidd, byddai o ddiddordeb i ni ddarllen eich asesiad chi o'r gwaith hwn fel mesur o'ch ymdrech bersonol er mwyn i ni allu gwneud sylwadau ar eich cryfderau a'ch gwendidau.
Gwnewch yn siŵr eich bod yn cwblhau’r asesiad hwn cyn cyflwyno eich gwaith.

	Beth, yn eich barn chi, yw’r agweddau gorau ar y gwaith hwn?    
	Ffurfio cwestiwn a fedr ledaenu gwybodaeth bersonol ac i’r sector addysg mewn maes cyfredol.


	Yn eich barn chi, pa adrannau y gellid bod wedi gwella arnynt yn y darn hwn o waith?
	Pwyso a mesur y naill fath o gasglu data yn erbyn y llall.


	Beth sydd wedi rhoi’r boddhad mwyaf i chi wrth wneud y gwaith hwn i’w gyflwyno?
	Y posibilrwydd o ddefnyddio’r cwestiwn ar gyfer testun y gwaith ymchwil terfynol.




I’w Gwblhau gan y Darlithydd

	Marc yr Aseiniad  
Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.
	Cosbau Cyflwyno’n Hwyr (ticiwch os yw’n berthnasol)

	
	Hyd at wythnos yn hwyr
	50% ar y mwyaf 
	%

	
	Mwy nag wythnos yn hwyr
	0%
	

	Deilliannau Dysgu[footnoteRef:1]   (o faes llafur y modwl) [1:  Mae’r deilliannau dysgu hyn yn grynodeb o’r hyn a geir yn yr amlinelliad o’r modwl yn y llawlyfr rhaglen astudio. ] 


	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Werthuso’n feirniadol dechnegau casglu data a modelau ymchwil addysg gwahanol er mwyn ymgymryd â’u hastudiaethau unigol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Dangos a mynegi dealltwriaeth feirniadol o gysyniadau methodolegol allweddol mewn ymchwil addysg a chymhwyso hyn i gyd--destunau ffurfiol, anffurfiol a heb fod yn ffurfiol;
	
	
	
	
	
	
	

	Adfyfyrio’n feirniadol ar natur foesegol ymgymryd ag ymchwil yn ymarferol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Gwerthuso’n feirniadol addasrwydd cymhwyso offer casglu data meintiol ac ansoddol mewn cyd-destunau addysgolffurfiol, anffurfiol a heb fod yn ffurfiol.
	
	
	
	
	
	
	

	Adborth

	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	
	
	
	
	
	
	

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	
	
	
	
	
	
	

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.
	
	
	
	
	
	
	

	Tystiolaeth o Ddarllen Ychwanegol:
Defnydd priodol o gyfeiriadau a dyfyniadau; Defnydd o dystiolaeth ategol.
	
	
	
	
	
	
	

	Arddull a Chyflwyniad:
Rhwyddineb yr ysgrifennu; Sillafu/gramadeg/atalnodi; Cyflwyniad; i ba raddau y cydymffurfiwyd â nifer gofynnol y geiriau; 
	
	
	
	
	
	
	

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	
	
	
	
	
	
	

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	
	
	
	
	
	
	

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	
	
	
	
	
	
	




	Bydd y blwch hwn yn mynd yn fwy wrth i chi deipio
Rhowch sylwadau ar gyflawni’r dasg: 















Meysydd lle rydych wedi perfformio’n dda: 















Meysydd a fyddai’n elwa o gael eu datblygu/gwella: 


















	Llofnod y Tiwtor

	Dyddiad






ECDE7002C MEINI PRAWF MARCIO 

	Meini Prawf Asesu
	0-29%
	30-39%*
	40-49%
	50-59%
	60-69%
	70-79%
	80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	Fawr ddim neu ddim ymgais i gynllunio a/neu weithredu prosiectau sy'n casglu gwybodaeth o ffynonellau priodol. 
Mae’r dehongli’n absennol i raddau helaeth. 
	Ymgais cyfyngedig i gynllunio a/neu weithredu prosiectau sy'n casglu gwybodaeth o ffynonellau priodol. 
Mae'r dehongli o bosibl yn ddiffygiol, yn anghyflawn, neu’n absennol i raddau helaeth. 
	Ymgais rhannol i gynllunio a/neu weithredu prosiectau sy'n casglu gwybodaeth o ffynonellau priodol.  Mae’r dehongli o bosibl yn ddiffygiol neu'n anghyflawn. 
	Mae’r deunydd a gyflwynwyd yn dangos ystod dda o ffynonellau. Mae wedi’i drefnu’n dda ac wedi’i ddehongli mewn modd sy’n berthnasol i’r dasg.
	Gwnaethpwyd cysylltiadau rhwng ffynonellau a gwnaethpwyd dyfarniadau ansoddol wrth ddehongli'r canfyddiadau hyn. 
	Mae’r ymchwil yn helaeth, wedi’i gofnodi’n dda a’i werthuso’n feirniadol a gwnaethpwyd dyfarniadau personol newydd a’u cymhwyso. 
	Mae’r ymchwil a'r archwilio'n drawiadol o ran eu maint a’u manylder ac mae lefel y dehongli a’r mewnwelediad beirniadol yn ddatblygedig iawn. 

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	Ceir fawr ddim neu ddim ymgais i ddynodi cysyniadau ac egwyddorion sylfaenol. 
	Ceir ymgais cyfyngedig neu anghywir i ddynodi cysyniadau ac egwyddorion sylfaenol. 
	Ceir ymgais rhannol neu gyfyngedig i ddynodi cysyniadau ac egwyddorion sylfaenol. 
	Mae’r wybodaeth yn gywir ac wedi’i chymhwyso’n effeithiol yng nghyswllt y cyd-destun penodol. 
	Mae’r wybodaeth yn helaeth ac mae’r ddealltwriaeth o’r cyd-destun yn arddangos ymwybyddiaeth o ehangder a manylder barnau sefydledig. 
	Mae’r wybodaeth wedi’i chymhathu a safbwyntiau unigol a phersonol wedi’u llunio a’u trafod gydag effeithiolrwydd. 
	Mae’r wybodaeth sy’n benodol i’r ddisgyblaeth a’r cyd-destun yn sylweddol ac mae synthesis datblygedig iawn o’r elfennau hyn yn creu safbwyntiau newydd neu wedi’u helaethu. 

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.

	Bylchau mawr yn y wybodaeth a’r ddealltwriaeth o’r deunydd ar y lefel hon. Anghywirdebau sylweddol.
	Bylchau yn y wybodaeth, gyda dealltwriaeth arwynebol yn unig. Rhai anghywirdebau arwyddocaol
	Tystiolaeth o wybodaeth a dealltwriaeth sylfaenol o’r cysyniadau  perthnasol a’r egwyddorion sylfaenol
	Gwybodaeth yn gywir gyda dealltwriaeth dda o’r maes astudio.
	Gwybodaeth yn helaeth.  Yn arddangos dealltwriaeth o ehangder a manylder safbwyntiau sefydledig.
	Gwybodaeth a dealltwriaeth ragorol o’r prif gysyniadau a’r damcaniaethau allweddol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth fanwl iawn o’r prif ddamcaniaethau/ cysyniadau, ac ymwybyddiaeth feirniadol o amwyseddau a chyfyngiadau gwybodaeth.

	Tystiolaeth o Ddarllen Ychwanegol
Llenyddiaeth sydd wedi’i seilio ar ymchwil.
Defnydd priodol o gyfeiriadau a dyfyniadau; Defnydd o dystiolaeth ategol. 

	Ychydig neu ddim tystiolaeth o ddarllen ychwanegol 
Ychydig neu ddim gwerthfawrogiad o’r deunydd pwnc a/neu gyd-destun y darn. 
	Cymhwysiad elfennol o ddarllen ychwanegol ond heb ystyriaeth na chymhwysedd.  Dealltwriaeth ddiffygiol o’r deunydd pwnc a/neu’r cyd-destun
	Ymwybyddiaeth ddigonol o ddarllen ychwanegol gan ei gymhwyso’n briodol gan amlaf. 
Gwerthfawrogiad sylfaenol o’r deunydd pwnc a / neu’r cyd-destun. 

	Cymhwysiad da a phriodol o ddarllen ychwanegol. 
Gwerthfawrogiad da o’r deunydd pwnc a’r cyd-destun, gyda pheth defnydd o enghreifftiau, lle bo’n berthnasol. 

	Cymhwysiad da iawn o ystod o ddarllen ychwanegol. 
Ystyriaeth dda iawn o’r deunydd pwnc a’r cyd-destun, gyda defnydd craff o enghreifftiau, lle bo’n berthnasol.
Tystiolaeth o beth meddwl annibynnol. 
	Cymhwysiad datblygedig o ystod o ddarllen ychwanegol. 
Rhoddwyd ystyriaeth dda i ddeunydd pwnc a chyd-destun y darn, gyda defnydd helaeth o enghreifftiau perthnasol. 
Mae’r meddwl annibynnol yn ymestyn y tu hwnt i syniadau sefydledig. 
	Lefelau rhagorol o gymhwyso ystod o ddarllen ychwanegol sy’n arwain at gymathu a datblygu meddwl annibynnol y tu hwnt i syniadau sefydledig. 

	Arddull a Chyflwyniad: 
Rhwyddineb yr ysgrifennu; Sillafu / gramadeg /atalnodi; Cyflwyniad; I ba raddau y cydymffurfiwyd â nifer gofynnol y geiriau
	Mae’r ysgrifennu’n amhriodol neu wedi’i gamddefnyddio. 
Ychydig neu ddim tystiolaeth o ymreolaeth wrth gwblhau tasgau.
Gwaith wedi’i strwythuro’n wael a/neu yn annealladwy gan amlaf. 
	Mae’r ysgrifennu wedi’i gynllunio’n wael a/neu ddim yn addas at y gynulleidfa. 
Menter annibynnol wael. 
Diffyg strwythur, trefn, a/neu gydlyniad i’r gwaith.
	Yn gallu cyfathrebu mewn fformat addas ond gyda lle i wella. 
Diffyg cydlyniad i’r gwaith mewn mannau a gallai’r strwythur fod yn well.
	Yn gallu cyfathrebu’n effeithiol mewn fformat addas, ond efallai bod rhai anghysonderau.
Gwaith yn gydlynol gan amlaf, ac mae strwythur addas iddo.
	Yn gallu cyfathrebu’n dda, yn hyderus ac yn gyson mewn fformat addas.
Y gwaith yn gydlynol ac yn rhugl ac mae strwythur a threfn dda iddo.
	Yn gallu cyfathrebu ag eglurder a hyder mewn fformat addas. 
Y gwaith yn gydlynol ac yn rhugl iawn ac mae wedi’i gyflwyno’n dda iawn. 
	Yn gallu cyfathrebu i safon eithriadol o uchel. 
Y gwaith yn eithriadol o gydlynol ac yn arddangos eglurder rhagorol. 

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	Nid yw cyfryngau priodol ar gyfer cyfleu neges wedi’u dynodi na’u cymhwyso’n effeithiol. 
	Dangosir ymwybyddiaeth gyfyngedig o’r gynulleidfa a diffyg eglurder a threfn. 
	Dangosir ymwybyddiaeth sylfaenol o’r gynulleidfa ac o eglurder y neges wrth ddefnyddio ffurfiau cyfathrebu safonol. 
	Mae’r dulliau o ddethol a chymhwyso cyfryngau a chonfensiynau’n dangos dealltwriaeth dda o’r gynulleidfa ac o’r cyd-destun. 
	Mae cyfryngau cyfathrebu wedi’u dethol a’u defnyddio mewn modd i gynyddu’r effaith i’r eithaf ar gyfer y gynulleidfa a’r cyd-destun a ddetholwyd. 
	Mae dulliau arddulliadol unigol wedi’u gweithredu er mwyn cyfathrebu ag ystod amrywiol o gynulleidfaoedd mewn modd grymus ac effeithiol iawn. 
	Mae’r dulliau cyflwyno a chyfathrebu a ddefnyddir yn unigol, yn rymus ac yn effeithiol iawn ond hefyd maent yn cyfuno cyfryngau mewn modd arloesol. 

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	Ni chymerodd fawr ddim neu ddim cyfrifoldeb am ei ddysgu’i hun a dangosir hyn drwy ddiffyg ymgysylltu ac adfyfyrio. 
	Anghysondeb o ran ymgysylltu â’r rhaglen ac ymwybyddiaeth wael o anghenion dysgu a datblygiad personol. 
	Mae tystiolaeth o rywfaint o arfer adfyfyriol yn cyfrannu i ymdrech ac ymgysylltu priodol er mwyn hybu datblygiad personol. 
	Mae tystiolaeth o arfer adfyfyriol rheolaidd ac ymwybyddiaeth o gryfderau a gwendidau unigol yn amlwg yn y dysgu craidd a’r astudio hunangyfeiriol. 
	Mae arfer adfyfyriol a datblygiad unigol wedi’u hymestyn y tu hwnt i’r dysgu craidd ac wedi’u rheoli a'u cofnodi’n dda.
	Mae tystiolaeth fanwl o gyfrifoldeb llawn am ei ddysgu a’i ddatblygiad ei hun gan ddangos gwerthusiad beirniadol o bwrpas, cynnydd a chyfeiriad i’r dyfodol. 
	
Mae’r ymgysylltu â phob elfen o’r rhaglen ar lefel ragorol a chyfoethogir hyn gan yr ysfa a’r brwdfrydedd personol i ymestyn y dysgu y tu hwnt i baramedrau sefydledig ac i mewn i barthau newydd. 

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	Ceir fawr ddim neu ddim tystiolaeth o weithio fel gweithiwr proffesiynol annibynnol neu un sy’n gweithredu technegau rheoli prosiectau. 
	Ceir tystiolaeth gyfyngedig o unrhyw ymgais i weithio fel gweithiwr proffesiynol annibynnol a thystiolaeth gyfyngedig o dechnegau rheoli prosiectau.
	Ceir tystiolaeth o ymgais cyfyngedig i weithio fel gweithiwr proffesiynol annibynnol mewn amryw o senarios. 
Rhywfaint o dystiolaeth o dechnegau rheoli prosiectau. 
	Mae’n gweithio i’r safonau perthnasol ac yn bodloni’r rhan fwyaf o’r gofynion a bennwyd ar gyfer senarios gwaith unigol a gwaith tîm. 
	Mae’n bodloni’r rhan fwyaf neu bob un o’r safonau perthnasol ac mewn rhai meysydd mae’n mynd y tu hwnt i'r gofynion a bennwyd, gan gymryd rheolaeth dros rai agweddau ar reoli prosiect. 
	Yn aml mae’n gweithio uwchlaw’r safonau perthnasol ac yn mynd y tu hwnt i’r gofynion fel aelod o dîm, arweinydd neu unigolyn mewn amryw o senarios gwaith. 
	Mae’n gweithio ymhell uwchlaw’r safonau perthnasol bob amser ac yn dangos priodoleddau proffesiynol unigol a chydweithredol rhagorol ymhob senario gwaith y daw ar ei draws. 












   ‘I ba raddau cynhwysir llais a diddordebau plant o fewn cynllunio a gweithredu
   cwricwlwm yn y Cyfnod Sylfaen.’

Ffurfiwyd y cwestiwn uchod er mwyn ateb gofynion Rhan 2 o fodiwl ECDE 7002C i greu cwestiwn sy’n cynnig ffocws i gynnal ymchwil gan gasglu data ansoddol i’w ddadansoddi. Math o ymchwil empirig ydyw lle mae’r modd casglu data’n dibynnu ar y cwestiwn a’r paradeim ymchwil sy’n sail iddo Fraser et al (2007). ‘Social and psychological researchers conduct research...because they hope that their work will result in real and measurable benefits for children.’ Fraser et al (2007:15).

Y prif wahaniaeth rhwng ymchwil ansoddol ac ymchwil meintiol yw bod y data a’i gesglir fel rhan o ymchwil ansoddol fel arfer yn dod o ddulliau cymysg, Bell (2010). Gwna’r math yma o ymchwil gydnabod nad oes rhaid i ddata fod yn ddull ‘cyfri’ nodweddion sy’n gysylltiedig a phlant neu addysg plant. Gall gynnwys deall drwy arsylwi, gwrando, holi, mesur a dadansoddi amrywiaeth o ddeunydd gan gynnwys y plant eu hun fel ffynhonnell werthfawr  gwybodaeth Fraser et al (2007). Trafodir ymhellach ym mhrif gorff y gwaith y dulliau awgrymir fel y rhai mwyaf addas i ateb anghenion yr ymchwil. Atega Thomas (2017) na ddylid meddwl am ymchwil – ansoddol a meintiol, ar begynau cyferbyniol ond yn hytrach y dylsai’r wybodaeth a gesglir gydweithio a’i gilydd a chefnogi’i gilydd er mwyn grymuso dibynadwyedd y data. 

Mae’r maes ymchwilir iddo, sef addysg plant ifanc yng Nghymru wedi’i ddewis o ran diddordeb broffesiynol ac yn cwmpasu y Cyfnod Sylfaen o fewn y sector cynradd, sydd wedi, ac yn parhau i dderbyn cryn dipyn o sylw parthed yr athroniaeth a berthyn iddo. Tynna’r athroniaeth ar arferion da y sector Dan bump yma yng Nghymru, yn ogystal ag arferion byd eang megis addysg gynnar plant yn Scandinafia, Seland Newydd (Te Whariki) ac athroniaeth darpariaethau Reggio Emilia yr Eidal. Rhan greiddiol i athroniaeth Y Cyfnod Sylfaen yw ei fod yn blentyn ganolog, a bod awydd a diddordebau’r plant yn ffocysu’n gryf o ran gweithredu’r cwricwlwm. Elfen arall a’i ystyriwyd fel rhan o’r ymchwil hwn yw lles y plentyn, amlyga athroniaeth y Cyfnod Sylfaen bwysigrwydd lles plant  ‘Mae datblygiad Personol a Chymdeithasol, Lles ac Amrywiaeth Ddiwyllianol wrth wraidd y Cyfnod Sylfaen’ Llywodraeth Cymru (2015:8). Yn ategol mae lles yn derbyn blaenoriaeth mewn polisiau addysg cyfredol yn sgil cyhoeddi Deddf Llesiant Cenedlaethau’r Dyfodol (Cymru) 2015 lle pennwyd lles y genedl ac yn arbennig lles plant a phobl ifanc yn flaenoriaeth. 

Fel man cychwyn ar gyfer y gwaith defnyddiwyd ‘logic model’ ffigwr 1
i hyrwyddo cynllunio’r brosoes ymchwil ac ystyried y camau y byddai angen eu cynnwys. Yn ôl Riemer et al (2018) dechreuwyd defnyddio’r dull yn 70au’r ganrif ddiwethaf gan gwmniau  i fesur effeithiolrwydd. Erbyn heddiw, mae’n ddull sefydlog gan fusnesau preifat a chyhoeddus yn ogystal a chan ymchwilwyr, i drefnu gwybodaeth mewn modd gweladwy i arddangos y gyd berthynas rhwng yr hyn a fwriedir ei wneud a’r canlyniadau rhagweledig (Wyatt-Knowlton & Phillips, 2009). 
Wedi dweud hyn noda Walliman (2011) nad yn aml y gellid dilyn y camau cynllunio a fwriadwyd a symud i’r nesaf yn drefnus, bydd rhaid mynd yn ôl, addasu ac ail ystyried droeon cyn cwblhau adran benodol o’r ymchwil.

                                                                                                                          Ffigwr 1


Dechreuir gan ystyried y cyd destun sef pwysigrwydd cynnwys llais y plentyn o fewn cwricwlwm plant 3 – 7 oed. Cytuna addysgwyr plant ifainc bod cynnwys plant ym mhroses  cynllunio cwricwlwm yn meithrin ymrwymiad ddyfnach a diddordeb o’r hyn a’i astudir, (Featherstone 2008; Brock et al 2009; Beckley 2012). O brofiad, gwelwyd mai dyma’r achos gan i ymglymiad y plentyn fel arfer, ymddangos yn amlycach am ei fod wedi buddsoddi amser a meddwl i’r hyn sydd dan sylw ar y pryd. Nid newydd yw’r cysyniad o gyd-gynllunio gyda phlant, mae dulliau ac athroniaethau megis dull Reggio Emilia, Te Whariki a dull High Scope yn rhai sy’n cefnogi hyn. Mewn erthygl am gyflwyno dull High Scope a chynnwys y plant yn y cynllunio noda un o’r athrawon:  ‘This level of control increases motivation… leaving children eager to learn and willing to participate in all activities.’ Thompson (2002).

Mae cynnwys plant fel partneriaid yn ymateb i erthygl 12 Confensiwn y Cenhedloedd Unedig (1989) sef bod gan blant yr hawl i ddweud eu barn pan fod oedolion yn gwneud pernderfyniadau sy’n effeithio arnynt. ‘By introducing participation into the classroom and school you are helping children realise their rights’ Participation works (2018). Wrth gynnwys plant yn y broses gynllunio, yn aml teimlant yn fwy hyderus a chodir eu hunan ddelwedd, amlygwyd hyn gan Estyn yn un o’u astudiaethau arfer dda Ysgol St Phillip Evans R.C. Primary School.
 ‘Ym mhob dosbarth, mae gan ddisgyblion ddylanwad sylweddol ar beth maen nhw’n ei 
  ddysgu, a sut. Mae eu syniadau a’u barn yn cael cryn amlygrwydd, yn arbennig wrth   
  sefydlu a chytuno ar feini prawf llwyddiant mewn gwersi. Mae datblygiad mentrau 
  ‘llais y disgybl’ gan yr ysgol yn cael effaith sylweddol ar hybu hyder disgyblion, 
   eu mwynhad o’r ysgol a’u brwdfrydedd ynghylch dysgu.’
                                                                                                           Estyn (2013)

Os yw’r farn yn gytun bod cynnwys plant yn y cynllunio yn fanteisiol mae yna ddiddordeb i ddarganfod os yw hyn yn digwydd mewn dosbarthiadau Cyfnod Sylfaen yn rheolaidd. Yn 2017 cyhoeddodd Estyn adroddiad yn cwmpasu arferion llythrennedd a rhifedd ym mlwyddyn 1 a 2 ysgolion Cymru. Un o’r prif ganfyddiadau yno oedd bod ‘faint o ddewis gaiff plant yn amrywio’n sylweddol o un dosbarth i’r llall ac o un ysgol i’r llall’ Estyn (2017:12). Gwna’r ddogfen ganmol arferion da sy’n bodoli ac yn yr achosion hynny mae’r plant yn dangos lefelau uchel o ymgysylltu â’r dysgu’ gan gynnig eu llais o fewn y cynllunio. Nid felly yw’r achos mewn nifer o’r ysgolion lle mae’r oedolyn yn gor gyfarwyddo a ffurfioli’r dysgu yn ôl Estyn ‘mae lefelau dyfalbarhad disgyblion a pharodrwydd i fentro’n ofalus yn eu dysgu yn gostwng’. Estyn (2017:12)

Nod ac amcan yr ymchwil hwn yw darganfod, a yw plant yn cyfrannu’n rheolaidd at gynllunio a gweithredu cwricwlwm mewn dosbarthiadau Cyfnod Sylfaen? Yn sgil casglu’r wybodaeth tybir bydd y data hefyd yn datgelu lefel ymglymiad plant yn ystod gweithgareddau a’u cychwynir ganddynt. Gwna’r cwestiwn hefyd ystyried manteision cynnwys llais y plant a pha mor effeithiol ystyria athrawon a disgyblion yw sicrhau hyn.
Mae cynnwys ymatebion y plant yn hanfodol i wybod yr hyn gwnant brofi a dysgu. ‘Without children’s perspectives there cannot be a complete account of schooling,..’ Masson o Fraser et al (2007:44).

Y rhesymeg dros ddewis y cwestiwn yw bod ymchwil yn amlygu gall cynnwys syniadau plant a’u diddordebau godi eu hawydd i ddysgu ac annog anianawdau megis hunan-hyder, cymhelliant, dyfalbarhad, canolbwyntio a datrys problemau i enwi rhai yn unig (Barnes, 2011; Beckley, 2012; Donaldson, 2015). Ystyrir cynnwys disgyblion fel cyd-gynllunwyr yn arfer dda gan Estyn a gwna tystiolaeth gefnogi bod plant yn gweithredu ar lefelau uwch o hunan fri gan ymglymu’n fwy parod os ydynt yn ymddiddori yn yr hyn a’i astudir (Laevers 2018). Fel rhan o rôl broffesiynol yr awdur o fewn yr Athrofa, hyfforddir y myfyrwyr i sicrhau cynllunio ar y cyd pan ar brofiadau addysgol proffesiynol – yn aml wedi cyfnod allan mewn ysgolion mynega’r myfyrwyr cyn lleied o gyd gynllunio oedd yn weledol neu’n digwydd, yr oedolion gan amlaf oedd yn dewis y deunydd, y cynnwys a’r drefn heb unrhyw ymgynghoriad gyda’r plant. 

Mae’r cwestiwn yn unol â pharadeim gymdeithasol adeileddol neu ymchwil naratif fel y’i elwir gan rai ymchwilwyr Somekh a Lewin (2012)  mae ymchwil o’r fath yn ystyried sut gwna unigolion ddysgu. Gwna hefyd gydnabod bod plant (yn yr achos yma) yn parhau i ddatblygu eu dealltwriaeth drwy ‘encounters’ gydag eraill ac wrth ymwneud â’r amgylchedd.  Ceir hefyd gor gyffwrdd â pharadeim arall megis ymhlygiadol (interprative) gan i’r cwestiwn argyhoeddi credodau’r awdur bod plant yn cyfrannu at gynllunio cwricwlwm, ond ni wyddys i ba raddau. Diffinia O’Donoghue o Punch a Oancea (2014:18) y paradeim ymhlygiadol fel ‘Interpretivism – concentrates on the meanings people bring to situations and behaviour.’ Gwna’r ddau baradeim uwcholeuo arsylwi a dulliau ansoddol fel prif fodd casglu data, arsylwi pobl, pethau a digwyddiadau yn eu cynefin naturiol sy’n nodweddiadol i ymchwil ansoddol (Punch a Oancea, 2012; Somekh a Lewin, 2011). 

Bwriedir cychwyn gan ymchwilio ac adolygu adroddiadau Estyn gwahanol siroedd Cymru ac yna dewis ysgolion penodol fel sampl gynrhychioladol o’r sector. Rhaid wrth reswm cydymffurfio â chodau moeseg cyn dechrau ar unrhyw waith ymchwil yn y maes gan adnabod pwysigrwydd derbyn caniatad, ystyriaethau cyfrinachedd a materion cynnwys plant a phartneriaid o fewn gwaith ymchwil (Cohen et al, 2013; Thomas,2017; Fraser et al, 2007). Yn rhan 3 o’r modiwl cyflwynir y rhain mewn manylder o fewn y ffurflen foeseg.

Pan yn ystyried dewis y sampl noda Somekh a Lewin (2012) yr hyn fel arfer sy’n gyrru’r dewis yw rhwyddineb mynediad yr ymchwilydd neu bod y grŵp yn gynrhychioladol am resymau penodol. Yn achos yr ymchwil yma dewisir ysgolion o fewn tair sir sy’n rhan o bartneriaeth yr Athrofa parthed hyfforddi athrawon cynradd. Sicrheir trawsdoriad teg o ysgolion gwledig a threfol, cyfrwng Cymraeg a Saesneg ar draws Sir Gaerfyrddin, Ceredigion a Phenfro yn y lle cyntaf i ateb y gofyn. Tybir y gellid nes ymlaen ail adrodd ar draws siroedd eraill os gwelir byddai hynny’n fanteisiol ac i ddangos darlun mwy eang o’r sector gyfan. Fe fydd yn ôl ‘Somekh a Lewin tybiadau anghydbwysol ‘undouted biases’ (2102:224) yn anochel a rhaid cydnabod y rhain wrth drin y data. 
Mae’r mewnbynnau (logic model) neu’r dulliau casglu data yn cwmpasu ffotograffu, clipiau fidio  arsylwadau, a deunydd cyfweliadau – bwriedir derbyn caniatad gan y cyfranogwyr mewn dwy wahanol ffordd. Cesglir tystiolaeth caniatad yr oedolion ac ysgolion yn uniongyrchol drwy arwyddo ffurflen gydsynio - eglurir nod yr ymchwil a sut defnyddir y wybodaeth a gesglir cyn cychwyn, a chynnigir i’r cyfranogwr dynnu’n ôl cyn, yn ystod neu ar ôl casglu’r dystiolaeth os dymunant. Ni ddylid cymeryd yn ganiataol o achos cytundeb y bartneriaeth rhwng yr Athrofa a’r ysgolion bod ymddiried yn bodoli, gellid dinistrio perthnasau os na eglurir o’r cychwyn y bwriadau a sut gall y data neu’r gwaith ymchwil elwa’r unigolion/ ysgolion neu ddylanwadu arnynt mewn ffyrdd eraill Bell (1993:55). 
Danfonir llythyr yn egluro’r ymchwil a chaniatad i ffotograffu ac i gyfweld at lywodraethwyr yr ysgolion, hefyd at y staff sy’n cyfrannu at yr ymchwil yn uniongyrchol ac at rieni y plant fydd ynglwm â’r ymchwil i sicrhau bod caniatad a chydsyniad wedi’i dderbyn gan bob un o’r oedolion.

Yr ail fodd bydd derbyn caniatad y plant; bydd eu rhieni’n hysbys o’r ymchwil drwy lythyru ond rhaid hefyd sicrhau bod y plant eu hunain yn hapus i gyfrannu at yr ymchwil yn unol â chanllawiau moesegol BERA (2011) , PCYDDS (2018), polisiau ysgolion, awdurdodau lleol a Chonfensiwn y cenhedloedd unedig a’r hawliau plant (2018). ‘Including child participants in research, as respondents...raises ethical and legal dilemmas about children’s rights and the obligations of the reasearcher.’ Masson o Fraser et al (2007:43).

Yn achos yr ymchwil yma lle mae ffilmio plant yn rhan o’r dystiolaeth bydd angen sicrhau bod y rhieni yn cydsynio i’w plentyn:
· gyfrannu yn ymarferol
· gyfrannu ar lafar (cyfweliad)
· i gael eu ffotograffu
· i gael eu ffilmio

Rhaid cydymffurfio â gofynion polisiau sirol ysgolion i ffotograffu a ffilmio gan nad yw’n ganiataol yn enwedig yn achos materion cyfrinachol lle na ellid ffilmio rhai plant. Ystyrir hyn yn fanwl a sicrheir bod yr ymchwilydd a’r oedolion wedi derbyn cydsyniad y rhieni. Ymdrinir â’r deunydd yn sensitif a gyda gofal, lle bo’n briodol gwneir ‘niwlo’ wynebau fel na ellid adnabod plant pan yn ymdrin â’r data a diddymir y clipiau wedi i’r ymchwil ddod i ben. 

Mae plant wedi eu hamgylchynnu gan oedolion y’u gelwid mewn gwaith ymchwil yn geidwaid ‘gatekeepers’ (Fraser et al ,2012; Thomas, 2017) gall y rhain fod yn rhieni, yn warcheidwaid neu athrawon. Rhain yw’r bobl sy’n diogeli plant rhag niwed a dylsent sicrhau y gwnânt hwythau gydymffurfio â hawliau plant gan ganiatau i’r unigolion sy’n rhan o unrhyw ymchwil gyfrannu heb ofn ‘repurcussions’ (Masson o Fraser et al (2012). 

Gall derbyn caniatad plant ifainc fod yn drafferthus a dylid sicrhau bod yr unigolion yn llwyr ddeall yr hyn fwriedir ei gyflawni a’u rol nhw yn yr ymchwil fel cyfranogwyr. Yn yr un modd ag oedolion, dylid egluro y medr y plant dynnu yn ol o’r ymchwil ar unrhyw bryd ac fe ddylsai’r ymchwilydd siwrhau os yw’r plant yn edrych yn ofidus neu’n bryderus yn ystod y cyfnod holi neu arsylwi i beidio parhau a’r ymchwil ymhellach. Noda Thomas (2017) yn ogystal bod yna ystyriaethau eraill y dylid siwrhau wrth gasglu data cyfranogwyr megis ar gyfer plant o dan 16 oed, unigolion a’r Gymraeg/ Saesneg fel ail iaith neu unigolion ag anghenion penodol. Yn yr achosion hyn bydd angen siwrhau bod hawliau ac anghenion yr unigolion yn flaenoriaeth. Atega Groundwater-Smith et al (2015) bod methodoleg ymchwil gymdeithasol sy’n cynnwys plant yn un y gellid ei ystyried yn ymchwil hawl-ganolog (rights-based).

Mae ymchwilio gyda phlant yn faes sydd wedi datblygu mewn poblogrwydd dros y ddau ddegawd diwethaf (Fraser et al,2012; Farrell, 2005; Groundwater-Smith et al, 2015) Gwna hyn gydnabod bod gan blant lais pwysig a chyfraniad gwerthfawr sy’n adlewyrchu’r byd drwy eu llygaid nhw. Cytuna’r awdur gyda’r isod lle ystyrir y plentyn yn unigolyn medrus. 

  ..children are seen to be competent in their own right, capable of indicating their
   willingness or otherwise to engage in the research and capable of contributing to
   the veracity of the research data.
                                                                                                                       Farrell (2005:50)


Awgryma’r llenyddiaeth dylai y fethodoleg sy’n llywio’r ymchwil fod yn ‘was’ i’r cwestiwn Thomas (2017). Bwriedir cynnal ymchwil sy’n cynnwwys dulliau cymysg casglu data, bydd hyn yn sicrhau atgyfnerthiad un ffynhonell gydag un arall drwy driongli Bryman (2016). 
Noda Punch ac Oancea (2014:144) ‘The field of qualitative research is complex, changing and contested- a site of multiple methodologies and research practices.’ 

Wedi dethol a dewis y sampl ysgolion ar draws siroedd de orllewin a de ddwyrain Cymru a derbyn caniatad moesegol i ymgymryd â’r ymchwil a derbyn cydsyniad cychwynol y cyfranogwyr; eithir ati i gasglu’r dystiolaeth mewn  dosbarthiadau Cyfnod Sylfaen gan ddilyn y drefn isod.

Ystyrir arsylwadau ddi-gyfranogol yn fodd priodol o gasglu data i leihau posiblilrwydd  dylanwadu ar y canlyniadau a gesglir, ac yn fodd i ddod at gasgliadau am yr hyn a’i arsylwyd.  Noda Wiles et al (2008) wrth drafod data, bod cynnydd slweddol yn y defnydd o ddulliau gweledol ‘visual methods’, yn sgil hyn mae yna ystyriaethau moesegol i’w hystyried – trafodir y rhain nes ymlaen. Bwriedir gosod camera yn y dosbarthiadau rhai diwrnodau cyn yr arsylwadau (lle bo hynny’n bosib) fel nad ydyw yn amhariad neu’n rhywbeth newydd i’r dosbarth sy’n achosi’r plant i ymddwyn yn wahanol. Dewisiwyd y dull hwn oherwydd gall arsylwi cyfranogol greu sefyllfoedd ffug os yw’r unigolion yn meddwl bod rhywun yn eu gwylio; o ganlyniad ni fydd y data’n cyfleu sefyllfa naturiol. Noda Kumar (2014:173) ‘Observation is one way of collecting primary data. It is a purposeful, systematic and selective way of watching and listening to an interaction or phenomenon as it takes place.’ Rhydd casglu data yn y ffordd yma gyfle i ddewis y deunydd sy’n addas megis cadw clipiau fidio sesiynau cynllunio ar y cyd rhwng plant ac athrawon yn ogystal â ffotograffu enghreifftiau sydd wedi’u harddangos yn y dosbarthiadau. ‘Still and video cameras provide researchers with the capability of conducting covert research fairly easily’. Wiles et al (2008:9). 
Gall arsylwi achosi trafferthion wrth ddadansoddi’r wybodaeth megis ‘bias’ neu ddehongliad personol yr ymchwilydd gan ni ellir gwirio y cynhaliwyd yr arsylwadau mewn modd diduedd. Atega Somekh a Lewin (2012) gall sicrhau eglurder pwrpas yr ymchwil i’r cyfranogwyr, sut defnyddir y wybodaeth a phwy gaiff mynediad i’r data leihai effeithiau negyddol.

Gwneir pob ymdrech i sicrhau bod y deunydd yn adlewyrchiad cywir o’r hyn a welwyd gan gadw cofnodion manwl a chroesgyfeirio gyda’r ymatebion a gesglir o’r ail ddull sef cyfweliadau strwythuredig.  Yn achos cwestiwn 1 cyflwynwyd holiadur i’r athrawon/ oedolion o fewn y darpariaethau er mwyn mesur a derbyn cymhariaeth rifol. Yma, bwriedir cynnal cyfweliadau gyda’r cyfranogwyr yn blant ac oedolion er mwyn casglu data perthnasol yn ymwneud â chyfraniad plant at gynllunio ar y cyd yn y Cyfnod Sylfaen. Ystyrir cyfraniad y plant yn werthfawr i’r ymchwil, cefnoga Meadows (2018:31) cynnwys plant o fewn ymchwil gan nodi ‘...individuals are active producers of their own development – they both influence and are influenced by their contexts’.

Mae arsylwi ar blant ac athrawon mewn cyd-destun dosbarth, a thrafod yr hyn a welwyd mewn cyfweliadau yn grymuso dibynadwyedd y data. Gellid cynnal cyfweliad mewn modd strwythuredig lle penderfynir ar y cwestiynau o flaen llaw neu anstrwythuredig lle mai rhyddid gan yr ymchwilydd i holi cwestiynau’n dibynnu ar yr hyn godir yn ystod y drafodaeth. 

Cytuna awduron ym maes ymchwil addysgol bod cynnal cyfweliadau heb eu strwythuro yn gofyn am lefel uchel o sgil; lle yn achos cyfweliadau strwythuredig ceir cwstiynau sydd wedi eu dethol eisioes mewn trefn benodol a sydd wedi’u nodi ar holiadur cyfweld ‘interview schedule’. (Kumar, 2014; Fraser et al, 2007; Cohen et al, (2013). Awgryma  Kumar (2014) dylid cynnal peilot o’r cwestiynau cyn mynd ati gasglu’r data go iawn er mwyn pwyso a mesur y nifer o gwestiynau caedig/ agored, safoni’r iaith,  ac i wirio dealltwriaeth ystyr a dehongliad. Un o gryfderau cyfweliadau wedi eu strwythuro yw gellid galw ar ddata casglwyd ynghynt er mwyn derbyn gwybodaeth pellach (yn yr achos yma y deunydd a gasglwyd o’r arsylwadau). Cryfder arall o greu holiadur cyfweld yw mae’n cyflwyno... ‘uniform information, which assures the compatibility of data.’ (Kumar 2014:178). Cynhelir y cyfweliadau gyda’r staff a gyda’r plant gan ddilyn y cwestiynau a’u paratowyd o flaen llaw ac yn gyfuniad o gwestiynau caedig ac agored. Gwna cyflwyno cwestiynau amrywiol sicrhau deunydd a fwy o ehangder iddo ‘rich responses’ (Thomas, 2017; Fraser et al, 2007).

Wedi casglu’r data bwriedir dadansoddi’r canlyniadau neu’r allbynnau gan adnabod y prif ‘themau’ sy’n ymddangos drwy uwcholeuo neu danlinellu a mapio cysylltiadau rhwng ystyriaethau. Cam nesaf y broses yw mynd yn ôl drwy’r data i gasglu dyfyniadau a ffotograffau sy’n cefnogi’r themâu, mae’n bosib daw rhai dyfyniadau i’r amlwg sy’n gwrth ddweud neu’n anghytuno â’r farn neu’r pwynt a wneir. Yn ôl Thomas (2017) mae’n fanteisiol cynnwys y dyfyniadau cyferbyniol hefyd i gynnig barn gydbwysol. 

Gellid defnyddio pecynnau cyfrifiadurol masnachol i ddadansoddi nodidau cyfweliadau megis ‘Ethnograph’ neu ‘Nvivo’ – wrth fewnbynnu gwybodaeth, daw’r rhaglen o hyd i eiriau sy’n cwmpasu themâu gelwid hyn yn ‘content analysis’ (Kumar 2014). Un o gyfyngderau’r dull yma yw yr amser a dreulir yn teipio i fewn yr ymatebion, yn ogystal mae ehangder geirfa unigolion yn golygu na wna’r peiriant o reidrwydd adnabod pob gair neu ymadrodd sy’n berthnasol. 
Temlir felly, er hyd yr amser a gymerir, mai trawsysgrifio’r cyfweliadau gan ddefnyddio Microsoft Word yw y modd mwyaf addas i drin y data arsylwadol, fel y medrid adnabd y themâu yn llawnach – rhain bydd sail y canlyniadau a’u trafodir. 

Nod y gwaith hwn oedd i ddatblygu dealltwriaeth feirniadol i ddylunio ymchwil ym maes addysg. Wedi dethol maes ddiddordeb ac adolygu llenyddiaeth ym maes ymchwil gymdeithasol cyflwynwyd cwestiwn ymchwil a fedr gynnig cyfle i gasglu a dadansoddi data ansoddol, gyda’r bwriad i ddarganfod: a yw plant mewn dosbarthiadau Cyfnod Sylfaen yn cyfrannu at y cwricwlwm gan fynegi eu syniadau a’u diddordebau. 

Bwriad yr ymchwil yw derbyn barn athrawon a phlant am gynnwys llais y plentyn wrth gynllunio er budd y disgybl. Adnabu cryfderau a chyfyngderau’r dulliau ymchwil sef ffotograffu, arsylwi a chynnal cyfweliadau gan gefnogi’r rhesymau dros ddewis y ffyrdd casglu data. Tafodwyd bwriadau dadansoddi’r canlyniadau a’r moddau mwyaf addas o wneud gan ddefnyddio deunydd gan awduron eraill i gefnogi. Ystyriwyd pwysigrwydd moeseg ymchwil yn arbennig sefydlu a sicrhau perthynas gyda’r cyfranogwyr yn siliedig ar barch ac ymddiried; a thanlinellwyd pa mor ystyrlon rhaid bod wrth gynnal ymchwil gyda phlant gan gadw eu hawliau yn flaenorieth. 

Ystyrir y testun yn un amserol sy’n ystyried y diwygiad addysgol presennol yng Nghymru, medr ymchwil graddfa o fwy gyfrannu at gorff newydd gwybodaeth i gefnogi athrawon, gwneuthurwyr polisi ac ymchwilwyr cryfderau cynnwys llais y plentyn ar y naill law; i drafodaeth am y rhwystrau a’r rhesymau pam nad yw athrawon yn cynnwys barn plant. Gellid profi neu wrth brofi’r dystiolaeth a ddefnyddiwyd fel sail er mwyn gwella ein gwybodaeth am bedagogeg a’r ffyrdd sy’n hyrwyddo ymglymiad ac awydd y plant i wneud cynnydd.

